CELEX: C2007/199/80
Language: da
Date: 2007-08-25 00:00:00
Title: Sag T-224/07: Sag anlagt den 22. juni 2007 — Imperial Chemical Industries mod KHIM (LIGHT & SPACE)

25.8.2007   
            
            
               DA
            
            
               Den Europæiske Unions Tidende
            
            
               C 199/42
            
         Sag anlagt den 22. juni 2007 — Imperial Chemical Industries mod KHIM (LIGHT & SPACE)
   (Sag T-224/07)
   (2007/C 199/80)
   Stævningen er affattet på engelsk
   Parter
   
      Sagsøger: Imperial Chemical Industries plc (London, Det Forenede Kongerige) (ved barrister S. Malynicz og solicitor V. Chandler)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 30. marts 2007 af Første Appelkammer ved Kontoret for Harmonisering i det Indre Marked (Varemærker og Design) (sag R 1631/2006-1) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Ordmærket »LIGHT & SPACE« for varer i klasse 2 — ansøgning nr. 5 147 756
   
      Undersøgerens afgørelse: Afslag på ansøgningen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 7, stk. 1, litra b), i Rådets forordning (EF) nr. 40/94, idet appelkammeret anså det omhandlede varemærke for at være et reklameslogan, en angivelse af beskaffenheden eller tilskyndelse til køb uden hensyntagen til, hvorvidt varemærket også kunne være en oprindelsesbetegnelse.
   Endvidere har appelkammeret begået en fejl i undersøgelse af varemærket som helhed og i undersøgelsen af dets enkelte bestanddele samt begået en retlig fejl ved at kræve, at varemærket i forhold til de omhandlede varer kombinerer ord, der er usædvanlige eller anderledes, for at opnå fornødent særpræg.
   Endelig efterprøvede appelkammeret ikke fornødent særpræg i forhold til de konkret ansøgte varer.